**ELŐTERJESZTÉS KÍSÉRŐ LAP**

**E-szám: 14/2018.**

**Tárgy: Nagykovácsi Nagyközség Önkormányzatának 2017. évi költségvetéséről szóló 3/2017. (II. 27.) önkormányzati rendeletének 5. sz. módosítása**

**Előterjesztő neve:** Kiszelné Mohos Katalin polgármester

**Előadó neve:** Perlaki Zoltán pénzügyi és adóügyi osztályvezető

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2018. január 17.**

**jegyző**

***Az előterjesztés kiküldhető – nem küldhető ki.***

**Nagykovácsi, 2018. január 17.**

**polgármester**

**Tisztelt Képviselő-testület!**

Nagykovácsi Nagyközség Önkormányzatának Képviselő-testülete az Önkormányzat 2017. évi összevont költségvetését a 3/2017. (II. 27.) számú rendeletével fogadta el 1.209.108 ezer forint bevételi és 1.209.108 ezer forint kiadási főösszeggel.

A 3/2017. (II. 27.) rendelet 13. § alapján a Képviselő-testület a végrehajtott és bejelentett előirányzat módosítások alapján költségvetési rendeletét szükség szerint módosítja. Az első módosítás a 10/2017. (V. 02.) rendelet volt, amely a MÁK előírása alapján a hitelfelvételi szándék alátámasztásaként a bevételi és kiadási előirányzatot 30-30 M Ft-tal megemelte. A második módosítás a 11/2017. (V. 29.) rendelettel került elfogadásra, amelynek során az Önkormányzat és költségvetési szerveinek bevételi és kiadási összevont előirányzata 1.266.981 ezer forintra emelkedett. A harmadik előirányzat módosítás (16/2017. (IX. 28.) rendelet) során a bevételi és kiadási főösszeg 1.275.255 ezer forintra módosult. Negyedik alkalommal 2017. november 23-án módosult a költségvetés (23/2017. (XI. 27.) rendelet), ekkor a bevételi és kiadási összevont előirányzat 1.326.338 ezer forintra változott.

**A rendelet módosításánál a következőket vettük figyelembe:**

1. A 2017 novemberi adatszolgáltatás alapján a Magyar Államkincstár által biztosított többletforrásokat.
2. A Magyar Államkincstár felé 2018. február 5-ig benyújtandó gyorsjelentés és a február 25-ig beküldendő végleges beszámoló előtti kiemelt előirányzatok közötti átcsoportosításokat.

**Önkormányzat**

***Bevételi előirányzatok: + 0 ezer Ft***

**Központosított bevételek + 7.604 ezer forint,**

**Működési bevételek – 7.604 ezer forint.**

A Magyar Államkincstár (MÁK) évközi előirányzat módosításokról szóló értesítései alapján itt kerültek elszámolásra a központi költségvetésből származó, Önkormányzatot megillető, de eredeti előirányzatban nem szereplő támogatások összegei. A MÁK által biztosított bevételi többlet 7.604 ezer forint. A költségvetési főösszeg nem változik, ha a működési bevételek előirányzatának ugyanilyen összegű csökkenése megvalósul.

***Kiadási előirányzatok: + 0 ezer Ft***

**Dologi kiadások: + 13.000 ezer forint**

**Felújítások: – 13.000 ezer forint.**

Költségvetési főösszeget nem érintő átcsoportosítás a felújítási sorról a dologi sorra történő átcsoportosítás.

**Irányító szervi támogatás + 1.489 ezer forint**

A 11/2017 (V.29.) rendelettel a NATÜ Intézmény 2017. évi második féléves működésére 36.290 ezer forintot biztosított a Képviselőtestület. Mivel a tényleges működés 2017. augusztusában indult, a 16/2017 (IX.28.) rendelet során 9.472 ezer forint visszavonásra került. A személyi juttatások és a járulékok visszavonása helyes volt, azonban a dologi kiadások tekintetében év végére szükségessé vált 1.489 ezer forint pótfinanszírozás, amely az általános tartalékból kerül átcsoportosításra.

**Tartalékok: – 1.489 ezer forint**

Fentiek szerint az 1.489 ezer forint tartalék a NATÜ dologi kiadásainak előirányzatát növeli meg.

**A módosítások következtében az Önkormányzat bevételi és kiadási pénzforgalmi főösszege nem változott, maradt 1.253.361 ezer forint.**

**Polgármesteri Hivatal**

***Bevételi előirányzatok: 0 ezer forint***

***Kiadási előirányzatok: 0 ezer forint***

**Munkaadókat terhelő járulékok és szociális hozzájárulási adó + 1.084 ezer forint**

**Dologi kiadások – 1.084 ezer forint**

A hivatalnál költségvetési főösszeget nem érintő átcsoportosítás történik dologi kiadásokról járulékokra 1.084 ezer forint értékben.

**Az előirányzat módosítás következtében a Polgármesteri Hivatal bevételi és a kiadási pénzforgalmi főösszege nem változott, maradt 238.220 ezer forint.**

**Kispatak Óvoda**

***Bevételi előirányzatok: 0 ezer forint***

***Kiadási előirányzatok: 0 ezer forint***

**Dologi kiadások – 330 ezer forint**

**Beruházások + 330 ezer forint**

Az óvodánál költségvetési főösszeget nem érintő átcsoportosítás történik dologi kiadásokról beruházásokra 330 ezer forint értékben.

**Az előirányzat módosítások következtében a Kispatak Óvoda bevételi és a kiadási pénzforgalmi főösszege nem változott, maradt 322.187 ezer forint.**

**Öregiskola Közösségi Ház és Könyvtár**

**Az Öregiskola Közösségi Ház és Könyvtár intézménynél nem volt szükség előirányzat módosításra a bevételi és kiadási pénzforgalmi főösszeg maradt 66.698 ezer forint**.

**Lenvirág Bölcsőde és Védőnői Szolgálat**

***Bevételi előirányzatok: 0 ezer forint***

***Kiadási előirányzatok: 0 ezer forint***

**Személyi juttatások – 818 ezer forint**

**Járulékok + 818 ezer forint**

A bölcsődénél költségvetési főösszeget nem érintő átcsoportosítás történik személyi juttatásokról munkadókat terhelő járulékokra 818 ezer forint értékben.

**Az előirányzat módosítás következtében a Lenvirág Bölcsőde és Védőnői Szolgálat bevételi és a kiadási pénzforgalmi főösszege nem változott, maradt 72.039 ezer forint.**

**Nagykovácsi Településüzemeltetési Intézmény**

***Bevételi előirányzatok: + 1.489 ezer forint (finanszírozás)***

***Kiadási előirányzatok: + 1.489 ezer forint***

A 11/2017. (V. 29.) rendelettel a NATÜ Intézmény 2017. évi második féléves működésére 36.290 ezer forintot biztosított a Képviselő-testület. Mivel a tényleges működés 2017. augusztusában indult, a 16/2017. (IX. 28.) rendelet során 9.472 ezer forint visszavonásra került. A személyi juttatások és a járulékok visszavonása helyes volt, azonban a dologi kiadások tekintetében év végére szükségessé vált 1.489 ezer forint pótfinanszírozás, amely az általános tartalékból kerül átcsoportosításra.

**A Nagykovácsi Településüzemeltetési Intézmény bevételi és kiadási pénzforgalmi főösszege 26.818 ezer forintról 28.307 ezer forintra változik.**

**Összegzés**

A 2017. év során az 1. sz. rendeletmódosítás után Nagykovácsi Nagyközség Önkormányzat 2017. évi összevont költségvetésének bevételi és kiadási főösszege 1.209.108 ezer forintról 1.239.108 ezer forintra változott. A 2. sz. módosítás során a főösszeg 1.266.981 ezer forintra, míg a 3. sz. előirányzat módosítás folyamán 1.275.255 ezer forintra növekedett. A 2017-os költségvetési rendelet 4. sz. módosítása után Nagykovácsi Nagyközség Önkormányzat 2017. évi összevont költségvetésének bevételi és kiadási főösszege 1.326.338 ezer forintra változott.

**A jelenlegi 2017. évi „rendező” előirányzatmódosítás során az önkormányzat és intézményei összesített bevételi és kiadási főösszege nem változik, csak a 2017-es tartalék módosul.**

A rendelet módosításának előkészítése során a Magyar Államkincstár felé benyújtandó 2017. évi beszámoló előtti teljesítési és előirányzat adatok egymással való, lehetőségeken belüli végső egyeztetése történt meg.

A fentiek alapján kérem a tisztelt Képviselő-testületet a rendelet-tervezet megtárgyalására és elfogadására. A rendelet elfogadásához minősített szavazattöbbség szükséges.

Nagykovácsi, 2018. január 17.

Kiszelné Mohos Katalin

polgármester